ભાજપે 177 અને કોંગ્રેસ 155 ઉમેદવારો જાહેર કરી દીધા પછી હવે બીજી યાદીની તૈયારી ચાલી રહી છે. દિવાળીના તહેવારો પર જ ટિકિટો નક્કી કરવાની આવી હોવાથી રાજકીય રીતે ફટાકડા ફૂટી રહ્યા છે. હવે બંને પક્ષો એકબીજાની રાહ જોઈ રહ્યા છે, કે જેથી યાદીમાં નામ ના હોય અને નેતા નારાજ થાય ત્યારે સામો પક્ષ તેને પોતાનામાં આવકારી લે. દિવાળીના તહેવારોમાં પણ આમ પણ પ્રચાર અને સભાઓ થઈ શકે તેમ નથી ત્યારે કોંગ્રેસ અને ભાજપના બંનેના જૂથો પોતાના ટેકેદારોની દિવાળી સુધારવા માટે કામે લાગેલા છે. ટિકિટ મળે કે ના મળે આ વખતની દીવાળી તો બગડી જ છે…